சி. பி. சிற்றரசு

சி. பி. சிற்றரசு (ஏப்ரல் 11, 1906 - பெப்ரவரி 16, 1978 ) ஒரு தமிழக அரசியல்வாதி, எழுத்தாளர் மற்றும் மேடைப் பேச்சாளர். தமிழ்நாடு சட்டமன்ற மேலவையின் அவைத் தலைவராகப் பணியாற்றியவர். பெரியாரின் சுயமரியாதை இயக்கம் மற்றும் திராவிடர் கழகத்திலும் பின்னர் அண்ணாவின் திராவிட முன்னேற்றக் கழகத்திலும் மேடைப் பேச்சாளராகப் புகழ் பெற்றவர். “சிந்தனைச் சிற்பி” என்ற பட்டமும் பெற்றவர்.

சி.பி.சிற்றரசின் இயற்பெயர் சின்னராஜ் . தந்தையின் பெயர் சி.கே.பெத்தசாமி நாயுடு , தாயார் பெயர் இலட்சுமி அம்மாள். இவர்களது சொந்த ஊர் காஞ்சிபுரம்  . இவர் 1906- ஏப்ரல் 11ஆம் நாள் பிறந்தார்.தமிழரசு 01-03-1978, பக்.48 கு. மு. அண்ணல் தங்கோவின் தாக்கத்தால் தன் பெயரை சிற்றரசு என்று மாற்றிக் கொண்டார். 1930கள் முதல் அண்ணாவுடன்  இணைந்து நீதிக்கட்சியில் பணியாற்றத் தொடங்கினார். 1949இல்  திமுகவை அண்ணா உருவாக்கிய போது அதில் இணைந்தார்.திராவிட இயக்கத் தூண்கள் - க. திருநாவுக்கரசு; நக்கீரன் பதிப்பகம்; பக் 155-167

 குடும்பம் 
சி.பி.சிற்றரசுக்கு சரசுவதி என்னும் மகள் இருந்தார்.இனமுழக்கம், 14.10.60, பக்கம் 2 சரசுவதிக்கும் பி.வரதராசலு நாயுடு என்பவர் மகன் பி.வ.சுதர்சனன் என்பவருக்கும் 6-9-1959ஆம் நாள் சென்னை லாயிட்சு ரோட்டில் கதவெண்-156லிருந்த தென்னிந்த நடிகர்சங்கக் கட்டிடத்தில் கா. ந. அண்ணாதுரை தலைமையில் திருமணம் நடந்தது.தென்னகம்; 4-9-1959; பக்.2

 இதழாளர் 
1952 ஆகஸ்டு 22ஆம் நாள் தீப்பொறி என்னும் வார இதழைத் தொடங்கினார்.திராவிடநாடு (இதழ்) நாள்:13-7-1952, பக்கம் 6
1956 மே 3ஆம் நாள் "தீச்சுடர்" என்னும் என்னும் இதழைத் தொடங்கினார்.திராவிடநாடு (இதழ்) நாள்:15-4-1956, பக்கம் 10
1959ல் இனமுழக்கம் என்ற இதழின் ஆசிரியராகப் பணியாற்றினார். 
திமுகவின் செயற்குழு மற்றும் பொதுக்குழு உறுப்பினராக இருந்த சிற்றரசு, அதன் அதிகாரப்பூர்வ இதழான “நம் நாடு” இன் ஆசிரியராகவும் பணியாற்றினார்.

 திரைப்படம்
1950களில் ஓராண்டு மாடர்ன் தியேட்டர்ஸ் திரைப்பட நிறுவனத்தில் திரைக்கதை எழுத்தாளராகவும் பணியாற்றினார்.

 நூல்கள்
சிற்றரசு பின்வரும் நூல்களை எழுதியுள்ளார்:
வ.எண் நூலின் பெயர்வகைவெளியான ஆண்டுபதிப்பகம் குறிப்புகள்01இரத்த தடாகம்  நாடகம் ?  ? 02இலங்கை எதிரொலிசொற்பொழிவுகள்1953 திசம்பர்தமிழ் மன்றம், தெப்பக்குளம், திருச்சி03உலக விஞ்ஞானிகள் வாழ்க்கை வரலாறு 1979 ஆகஸ்ட் பூம்புகார் பிரசுரம், 15, மன்னார்சாமி கோவில் தெரு, சென்னை-108 12 அறிவியலாளர்களின் வரலாறு04உலகை திருத்திய உத்தமர்கள் வாழ்க்கை வரலாறு1979 சூன்பூம்புகார் பிரசுரம், 15, மன்னார்சாமி கோவில் தெரு, சென்னை-108 18 மெய்யிலாளர்களின் வரலாறு05 எமிலி ஜோலா - முதற்பாகம் கட்டுரைகள்1952 மேதமிழ் மன்றம், தெப்பக்குளம், திருச்சி06 எமிலி ஜோலா - இரண்டாம் பாகம் கட்டுரைகள்1952 செப்டம்பர்தமிழ் மன்றம், தெப்பக்குளம், திருச்சி07கொலம்பஸ்வாழ்க்கை வரலாறு1952 திராவிடப்பண்ணை, திருச்சி.திராவிடநாடு (இதழ்) நாள்:6-7-1952, பக்கம் 1208சரிந்த சாம்ராஜ்யங்கள்வரலாறு1958 மேதமிழ் மன்றம், தெப்பக்குளம், திருச்சி09சாக்கிய சிம்மன்?1952 திசம்பர் திராவிடப்பண்ணை, திருச்சி.திராவிடநாடு (இதழ்) நாள்:22-12-1952, பக்கம் 210சாய்ந்த கோபுரம்வாழ்க்கை வரலாறு1951 நவம்பர் தமிழ்மன்றம், திருச்சி  திராவிடநாடு (இதழ்) நாள்:9-9-1951, பக்கம் 5மாஜினியின் வாழ்க்கை வரலாறு11சிந்தனைச் சுடர்???12சீனத்தின் குரல்வரலாறு1953 மேதமிழ் மன்றம், தெப்பக்குளம், திருச்சி 13சுதந்திரத் தந்தை ரூசோவரலாறு??14சேரனாட்டதிபதிநாடகம்??15சோகச்சுழல்கதை}}1951இராஜன் பதிப்பகம், மேட்டுப்பாளையம், முசிறி வட்டம், திருச்சி மாவட்டம்16தங்க விலங்குநாடகம்1951 ஆகத்து தமிழ்மன்றம், திருச்சி திராவிடநாடு (இதழ்) நாள்:19-8-1951, பக்கம் 5   17போர்வாள் நாடகம் ??18மந்திரமுட்டை? ? ?19மதிநாடகம்1951 நவம்பர் தமிழ்மன்றம், திருச்சி திராவிடநாடு (இதழ்) நாள்:4-11-1951, பக்கம் 1020மார்ட்டின் லூதர்வாழ்க்கை வரலாறு1951 செப்டம்பர்தமிழ்மன்றம், திருச்சி 21விடுதலை வீரன்வாழ்க்கை வரலாறு??ஆப்ரகாம் லிங்கன் வரலாறு22விஷக்கோப்பைவாழ்க்கை வரலாறு1952தமிழ்மன்றம், திருச்சி சாக்ரடீஸ் வரலாறு23வெங்கலச்சிலைவாழ்க்கை வரலாறு1951 செப்டம்பர் தமிழ்மன்றம், திருச்சி லெனின் வரலாறு24ரோம்நாட்டு வீரன் வாழ்க்கை வரலாறு1958முத்துவேல் பதிப்பகம், திருச்சிதிராவிடநாடு (இதழ்) நாள்:31-8-1958, பக்கம் 425ஜோதிப்பெண்???
இவைதவிர "புறப்படு மகனே", "பேரனுக்கு" ஆகிய தொடர்களை இனமுழக்கம் இதழிலும் "கபாடபுரம்" என்னும் தொடரை முன்னணி இதழிலும் எழுதியுள்ளார்.இனமுழக்கம், 27-1-1961, பக்.6

திரைப்படம்
1960ம் ஆண்டு வெளியான ஆட வந்த தெய்வம் படத்துக்கு வசனமும் எழுதியுள்ளார்.

தேர்தல்
1957 நாடாளுமன்றத் தேர்தலில் திமுக வேட்பாளராக  திருப்பத்தூர் நாடாளுமன்றத் தொகுதியில் போட்டியிட்டுத் தோல்வியுற்றார்.Volume I, 1957 Indian general election, 2nd Lok Sabha 1962 சட்டமன்றத் தேர்தலில் துறைமுகம் சட்டமன்றத் தொகுதியில் போட்டியிட்டு தோல்வியுற்றார்.

சட்ட மேலவைத்தலைவர் 
1964ம் ஆண்டு தமிழ்நாடு சட்டமன்ற மேலவைக்குத் தேர்ந்தெடுக்கப்பட்டார். 1970-04-23 முதல் 1976-04-20ஆம் நாள் வரை அந்த அவையின் தலைவராகப் பணியாற்றினார்.

வெளிநாட்டுப்பயணம்
1970 அக்டோபரில் ஆஸ்திரேலியாவில் காமன்வெல்த் நாடுகளின் 16ஆவது மாநாடு நடைபெற்றது; அதில் தமிழ்நாட்டின் சார்பில் சிற்றரசு கலந்துகொண்டார்.

 அ.தி.மு.க.வில்
1976ல் மு. கருணாநிதியுடன் ஏற்பட்ட கருத்து வேறுபாட்டால் திமுக வில் இருந்து விலகி அதிமுகவில் இணைந்தார்.

 மரணம் 
1978-பிப்ரவரி-16ஆம் நாள் நோய்வாய்பட்டு மரணமடைந்தார்.

 நினைவேந்தல்
1989ல் வேலூர் மாவட்ட ஆட்சியர் அலுவலகத்துக்கு அவரது பெயர் சூட்டப்பட்டது.

மேற்கோள்கள்

வெளி இணைப்பு
சி.பி.சிற்றரசு நூல்களின் எண்மப்படி
சி.பி.சிற்றரசு ஆசிரியராக இருந்த நூலின் எண்மப்படிகள்

1962 Madras State Election Results, Election Commission of India 
Volume I, 1957 Indian general election, 2nd Lok Sabha

பகுப்பு:1908 பிறப்புகள்
பகுப்பு:1978 இறப்புகள்
பகுப்பு:தமிழக எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தமிழக சட்டமன்ற மேலவை உறுப்பினர்கள்
பகுப்பு:காஞ்சிபுரம் மாவட்ட மக்கள்